Παγκόσμιο πρωτάθλημα Φόρμουλα 1 (2013)

Το Παγκόσμιο Πρωτάθλημα Φόρμουλα 1 του 2013 ήταν το 64ο που διοργάνωσε η FIA και περιλαμβάνει 19 Γκραν Πρι. Ξεκίνησε την 17η Μαρτίου 2013 στη Μελβούρνη της Αυστραλίας και ολοκληρώθηκε την 24η Νοεμβρίου στην πίστα Ιντερλάγκος στο Σάο Πάολο της Βραζιλίας. Το 2013 επρόκειτο να ενταχθεί στο καλεντάρι το Γκραν Πρι Νιου Τζέρσεϋ, αλλά για τεχνικούς λόγους ματαιώθηκε και θα ξεκινήσει το 2014. Ο Μπέρνι Έκλεστοουν έκανε προσπάθειες ώστε να βρεθεί κάποια χώρα να φιλοξενήσει το Γκραν Πρι Ευρώπης, αλλά τελικά καμία από τις χώρες στις οποίες το πρότεινε δεν δέχτηκε. Έτσι στις 13 Μαρτίου 2013 αποφασίστηκε το καλεντάρι να μείνει με 19 Γκραν Πρι. Στο Πρωτάθλημα πήραν μέρος 22 οδηγοί. Τον παγκόσμιο τίτλο κατέκτησε για 4η χρονιά ο Σεμπάστιαν Φέτελ, τον Οκτώβριο του 2013.

 Ο Λιούις Χάμιλτον, που το 2012 αγωνιζόταν με την ομάδα της Μακλάρεν, υπέγραψε συμβόλαιο με την Μερτσέντες έως το 2015, και πήρε τη θέση του Μίχαελ Σουμάχερ, ο οποίος αποφάσισε να τερματίσει την αγωνιστική του καριέρα. Ο Σέρχιο Πέρες, που το 2012 αγωνιζόταν με την ομάδα της Ζάουμπερ, υπέγραψε συμβόλαιο με τη Μακλάρεν, αντικαθιστώντας τον Λιούις Χάμιλτον. Ο Νίκο Χούλκενμπεργκ υπέγραψε συμβόλαιο με την Ζάουμπερ. Ο Άντριαν Σούτιλ υπέγραψε συμβόλαιο με τη Force India, με την οποία είχε αγωνιστεί κατά τις περιόδους 2008-2011.Ο Σαρλ Πικ, που την προηγούμενη αγωνιστική περίοδο αγωνίστηκε με την Μαρούσια, υπέγραψε συμβόλαιο με την Κέιτερχαμ. Ο Πέδρο ντε λα Ρόσα, μετά την αποχώρηση της HRT από το πρωτάθλημα, βρέθηκε στη θέση του δοκιμαστή της ομάδας της Φερράρι. Ο Τίμο Γκλοκ έλυσε το συμβόλαιό του με τη Μαρούσια και θα αγωνιστεί στο Γερμανικό Πρωτάθλημα Αυτοκινήτων Τουρισμού για λογαριασμό της BMW. Ο Εστέμπαν Γκουτιέρες, που το 2012 ήταν δοκιμαστής της ομάδας της Ζάουμπερ ενώ είχε αγωνιστεί και στο πρωτάθλημα GP2 Series τερματίζοντας 3ος, πήρε θέση οδηγού στην ομάδα. Ο Γκουτιέρες είναι ο δεύτερος οδηγός από το Μεξικό που αγωνίζεται στη Φόρμουλα 1. Ο Μαξ Τσίλτον, τέταρτος στην κατάταξη του GP2 Series το 2012, υπέγραψε με την ομάδα της Μαρούσια. Ο Γκιέντο Βαν Ντερ Γκάρντε υπέγραψε με την ομάδα της Κέιτερχαμ. Ο Βαλτέρι Μπότας, δοκιμαστής την προηγούμενη περίοδο της Γουίλιαμς, πήρε τη θέση του δεύτερου οδηγού της ομάδας.Ο Ζιλ Μπιανκί, δοκιμαστής την προηγούμενη περίοδο της Lotus, υπέγραψε με την ομάδα της Μαρούσια. Αρχικά, η θέση αυτή είχε δοθεί στον Λουίς Ραζία, ο οποίος όμως αντικαταστάθηκε από τον Μπιανκί κατά τη διάρκεια των δοκιμών εξέλιξης. Οι Μπρούνο Σένα και Καμούι Κομπαγιάσι θα αγωνίζονται από τη νέα περίοδο στο Παγκόσμιο Πρωτάθλημα Αντοχής της FIA. Ο Ναρέιν Καρθικέγιαν από την περίοδο αυτή αγωνίζεται στο Auto GP. Οι Χέικι Κοβαλάινεν και Βιτάλι Πετρόφ δεν κατάφεραν να διατηρήσουν τις θέσεις τους στην ομάδα της Κέιτερχαμ. Ο οδηγός της Λότους Φόρμουλα 1 Κίμι Ραϊκόνεν, λίγες μέρες πριν από το Γκραν Πρι των ΗΠΑ, αποφάσισε να πάει στο Στρασβούργο της Γαλλίας προκειμένου να υποβληθεί σε εγχείρηση, ώστε να απαλλαγεί από τις ενοχλήσεις στην πλάτη και τη μέση, οι οποίες τον ταλαιπωρούσαν από τις 12 Σεπτεμβρίου 2013. Έτσι δεν έλαβε μέρος στα δύο τελευταία Γκραν Πρι του Πρωταθλήματος σε ΗΠΑ και Βραζιλία και τον αντικατέστησε ο συμπατριώτης του Χέικι Κοβαλάινεν. Η βαθμολογία για το πρωτάθλημα των οδηγών είχε ως εξής: † - Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής. Η βαθμολογία για το πρωτάθλημα των κατασκευαστών είχε ως εξής: Ο επίσημος ιστότοπος της διοργάνωσης